cyanic-selkie/wikianc huggingface dataset:
Դայանա Ռոս
Կարիերան կինոյում և այլ նախագծեր
Նույն թվականին Motown լեյբլը գնեց բրոդվեյական «The Wiz» հայտնի պիեսի հիման վրա ֆիլմ նկարահանելու իրավունքները։ Պիեսը Լայման Ֆրենք Բաում «Հրաշագործը Օզ երկրից» հեքիաթի վերամշակումն էր ու դրա աֆրոամերիկյան տարբերակը։ Դայանա Ռոսը պրոդյուսերին խնդրեց՝ իրեն վստահել 11-ամյա Դորոթիի դերը։ Սակայն այդ դերն ստացավ 24-ամյա մի ուսուցչուհի։ Դայանա Ռոսից բացի ֆիլմում նկարահանվեցին նաև Նիպսի Ռսելը, Թեդ Ռոսը, Մայքլ Ջեքսոնը։ 1978 թվականի հոկտեմբերին ֆիլմն էկրան բարձրացավ։ Այն անհաջողություն կրեց վարձույթում, և այդ ժամանակից ի վեր Դայանա Ռոսը հրաժարվեց մասնակցել Motown լեյբլի կինոբեմադրություններին։ Չնայած ֆիլմի ահաջողությանը՝ նրա սաունդթրեքների ալբոմը վաճառվեց ավելի քան 850 հազար օրինակով։
Քրիստոսի Հարության տաճար (Նիժնի Տագիլ)
Պատմություն
Տաճարի շինարարությանը օժանդակություն էին ցուցաբերում բարերարները և զորամասի զինվորականները, որոնց հոգևոր սնունդն ապահովում է Հարության տաճարի վանահայր ավագ քահանա Կոնստանտին Յանովիչը։ 2007 թվականին տաճարում տեղադրվեցին երեք գմբեթներ, իսկ 2008 թվականի օգոստոսի 4-ին ավելացան ևս չորսով, և տաճարը ձեռք բերեց ամբողջական տեսք և վեհություն։ Տաճարի գմբեթները պատրաստվել են «Կոմպոզիտ» ՍՊԸ-ում, իսկ դրանց տեղադրումն իրականացրել է«Տրեստ-88» շինարարական ընկերությունը։ Արտաքին շինարարությունն ավարտվել էր, իսկ ներքին հարդարման աշխատանքներն ավարտվեցին 2008 թվականի վերջին։
Դայանա Ռոս
Կարիերան կինոյում և այլ նախագծեր
1979 Դայան Ռոսը կրկին սկսեց համագործակցել իր նախկին պրոդյուսերների՝ Նիկոլա Էշֆորդի ու Վալերի Սիմփսոնի հետ՝ «The Boss» նոր ալբոմի ձայնագրման աշխատանքները կատարելու համար։ Այն դարձավ Ռոսի առաջին ալբոմը, որ դարձավ «ոսկե» (մինչ 1977 թվականը Motown լեյբլով վաճառված ձայնագրությունները չէին ստուգվել RIAA-ի կողմից, այդ պատճառով էլ չեն հավաստագրվել)։ 1980 թվականին երգչուհին թողարկեց իր առաջին պլատինե (ըստ RIAA-ի հավաստագրի) ձայնասկավառակը՝ «diana», որի պրոդյուսերներն են եղել Նայլ Ռոջերսն ու Բեռնարդ Էդվարդսը։ Ալբոմում ներառվել են երկու հայտնի կոմպոզիցիաներ՝ «Upside Down» (Դայանա Ռոսի վեցերորդ երգն է, որ գլխավորել է հիթ-շքերթները) և «I’m Coming Out» (ընդգրկվել է լավագույն հնգյակում)։ «diana»-ն դարձավ Ռոսի ամենահաջողակ ստուդիական ալբոմը, որ երեք շաբաթ զբաղեցրել է Billboard 200-ի երկրորդ հորիզոնականը։ Միայն ԱՄՆ-ում վաճառվել է այդ ալբոմի ավելի քան 6 միլիոն օրինակ։
Քրիստոսի Հարության տաճար (Նիժնի Տագիլ)
Նկարագիր
Տաճարը գտնվում է Վագոնկա մասնավոր հատվածի շրջակայքում։ Տաճարը բավականին զանգվածեղ է, սակայն ոչ շատ բարձր և հեռվից դժվար տեսանելի է։ Տաճարը  յոթ գմբեթանի է, ունի երեք մուտք (հյուսիսային, հարավային և արևմտյան) արևմտյան մուտքի կողմից ունի ոչ մեծ զանգակատուն։ Պատերը սվաղված են, ներկված սպիտակ գույնով, բոլոր գմբեթները սոխաձև են արծաթափայլ ոսկյա խաչերով։ Տաճարի շենքը բոլոր կողմերից ունի ելուստներ, հյուսիսից, հարավից և արևմուտքից   մեծ ուղղանկյուն, իսկ արևելքից  կիսաշրջանաձև։ Տաճարի գլխավոր մուտքը հյուսիսային կողմից է, մյուս մուտքերը ոչ տոնական օրերին փակ են։ Տաճարի տարածքը ցանկապատված է հին մետաղյա պարսպով, ունի միայն մեկ ելք դեպի Լեսնոյ փողոց։
Դայանա Ռոս
Կարիերան կինոյում և այլ նախագծեր
1980 թվականի վերջին լավագույն տասնյակում ընդգրկվեց Դայանա Ռոսի երգերից ևս մեկը՝ «It’s My Turn» ֆիլմի սաունդթրեքը։ Հաջորդ տարի Ռոսը Լայոնել Ռիչիի հետ համատեղ ձայնագրեց «Endless Love» երգը, որ արժանացավ «Օսկարի», ճանաչվեց աշխարհի համար 1 սինգլը և վերջին հիթը, որ ձայնագրվել է Motown Records ստուդիայում։ Billboard-ն այդ երգը համարել է աշխարհի լավագույն զուգերգ ։ Ռոսը կարծում էր, որ լեյբլի ղեկավարությունը՝ հանձին Գորդիի, իրեն չեն տալիս ինքնարտահայտման ազատություն, կաշկադում են որոշակի շրջանակներում, այդ պատճառով էլ նա 20 միլիոն դոլարի պայմանագիր կնքեց RCA ընկերությքան հետ։ Այդ ժամանակ առասպելական մի գումար էր, որ ստացավ երաժիշտ-կատարողը։ Հետագայում այդպիսի գումար ստացել են միայն Մայքլ Ջեքսոնը, Մադոննան, Ջանեթ Ջեքսոնը և Ուիթնի Հյուսթոնը։ «Endless Love» սինգլը գլխավորեց հիթ-շքերթները, և Դայանա Ռոսը դարձավ պատմության մեջ առաջին երգչուհին, ում երգերը 6 անգամ գլխավորել են Billboard Hot 100-ը (Շերը, Բարբարա Սթրեյզանդը, Դոննա Սամմերն ու Օլիվյա Նյուտոն-Ջոնն ունեցել են այդպիսի չորսական երգ)։ Դայանա Ռոսի ու Լայոնել Ռիչիի դուետը այսօր էլ համարվում է ամենահաջողակը փոփ-երաժշտության պատմության մեջ։
Քրիստոսի Հարության տաճար (Նիժնի Տագիլ)
Մկրտության եկեղեցի
Տաճարի տարածքում, նրանից դեպի հյուսիս գտնվում է փոքրիկ մեկ գմբեթավոր մկրտության եկեղեցին։ Փոքրիկ եկեղեցին նույնպես ներկված է սպիտակ գույնով, ունի սոխաձև կապույտ գմբեթ։ Եկեղեցու շենքի միակ մուտքը գտնվում է արևմտյան կողմում, մուտքի մոտ կա ոչ մեծ գավիթ միաթեք կտուրով։ Պատուհանները կամարաձև են, վերևից կախված եզրերով։ Արևելյան կողմում է գտնվում ոչ մեծ շրջանաձև ելուստ դեպի զոհասեղանը։
Դայանա Ռոս
1980-ական - 1990-ական թվականներ
Դայանա Ռոսի՝ RCA լեյբլով առաջին ալբոմը՝ «Why Do Fools Fall in Love» (1981) ԱՄՆ-ում դարձել է պլատինե, իսկ Ֆինլանդիայում՝ ոսկե ։ Լավագույն տասնյակում ընդգրկվեցին այդ սկավառակի 3 երգեր՝ Այդ սկավառակի 3 երգեր, որոնց թվին էին պատկանում Ֆրենկ Լայմոնի ու The Teenagers խմբի՝ 1956 թվականին ձայնագրված «Why Do Fools Fall in Love»երգը, ինչպես նաև «Mirror Mirror» սինգլը ։
Քրիստոսի Հարության տաճար (Նիժնի Տագիլ)
Ծանոթագրություններ
Կատեգորիա:2008 հիմնադրումներ Ռուսաստանում Կատեգորիա:Նիժնի Տագիլի տաճարներ
Դայանա Ռոս
1980-ական - 1990-ական թվականներ
1983 թվականին Դայանա Ռոսն սկսեց համագործակցել The Supremes խմբի նախկին մասնակիցներ Մերի Ուիլսոնի ու Սինդի Բյորդսոնգի հետ։ Նրանք միասին նկարահանվեցին «Motown 25: Yesterday, Today, Forever» հեռուստածրագրում, որտեղ կատարեցին 1969 թվականին ձայնագրված իրենց հայտնի հիթը՝ «Someday We’ll Be Together»: Նկարահանումների ժամանակ Ռոսն ու Ուիլսոնը վիճեցին և հազիվ զերծ մնացին ծեծկռտուքից։ Բացի այդ՝ հաղորդման որակի վրա ազդեց նաև այն, որ քիչ փորձեր էին արվել։ Նախապես որոշվել էր, որ կհնչեն չորս երգեր, սակայն Ռոսը որոշեց, որ մի երգն էլ բավական է։ Արդյունքում հաղորդման վերջնական տարբերակից հանվեցին մի շարք տեսարաններ, սակայն այդ դեպքերը աննկատ չմնացին լրագրողների կողմից։
Նույն թվականին Դայանա Ռոսը կենդանի համերգ տվեց Կենտրոնական այգում։ Շոուն հեռարձակվեց Showtime արբանյակային հեռուստաալիքով։ Համերգին ներկա էին 300 հազար հանդիսատեսներ։ Ելույթն սկսելուց 15 րոպե անց ուժեղ անձրև սկսեց, և ստիպված եղան դադարեցնել համերգը։ Համերգը տեղի ունեցավ հաջորդ օրը. այս անգամ ներկա էր արդեն կես միլիոն (որոշ տվյալներով՝ 800 հազար) մարդ։ Դա ամենաշատ հանդիսատեսն ունեցող անվճար շոուն էր, որ անցկացվել է Կենտրոնական այգում։ Շոուի ժամանակ տեղի ունեցան նաև անախորժ դեպքեր. համերգի ժամանակ և դրանից անմիջապես հետո երիտասարդ մարդկանց խմբի գործողություններից տուժեցին ավելի քան հարյուր մարդիկ։ Հետագայում նրան հայց ներկայացրին ընդդեմ Նյու Յորքի քաղաքապետարանի, որ չի կարողացել պատշաճորեն պահպանել միջոցառման անցկացման վայրը։ Արդյունքում քաղաքապետարանը կորցրեց մի քանի միլիոն դոլար։
RCA լեյբլով Ռոսը ձայնագրեց ևս մի քանի սինգլներ՝ «Muscles» (1982) երգը, որ Ռոսը կատարեց Մայքլ Ջեքսոնի հետ, արժանացել է Գրեմմիի, ինչպես նաև «So Close» (1983), «All of You» (1984), «Swept Away» (1984), «Missing You» (1985), «Eaten Alive» (1985), «Chain Reaction» (1986) երգերը։ RCA լեյբլով ձայնագրվել են «All The Great Hits», «Silk Electric», «Diana Ross Anthology» և «Swept Away» «ոսկե» ալբոմները։ 1980-ական թվականներին Ռոսը մեծ հաջողություն էր վայելում ինչպես ԱՄՆ-ում, այնպես էլ նրա օվկիանոսից այն կողմ։ 1989 թվականին նա դադարեցրեց RCA լեյբլի հետ համագործակցությունը և կրկին վերադարձավ Motown Records՝ դառնալով լեյբլի համասեփականատեր։
1989 թվականին Դայանա Ռոսը ութ տարվա ընդմիջումից հետ կրկին Motown լեյբլով թողարկեց իր նոր ալբոմը՝ «Workin’ Overtime», որի պրոդյուսերն էր Նիլ Ռոջերսը։ Չնայած նրան, որ համանուն սինգլը ռիթմ ընդ բլյուզ երգերի հիթ-շքերթում զբաղեցրեց առաջին տեղը, ալբոմը հաջողություն չունեցավ ամերիկացիների շրջանում։ ԱՄՆ-ում առանձնակի հաջողություն չունեցան նաև Ռոսի հաջորդ ալբոմները՝ «The Force Behind the Power» (1991), «Take Me Higher» (1995) և «Every Day is a New Day» (1999)։
Մեծ Բրիտանիայում ու Եվրոպայում, ընդհակառակը, բարձր գնահատվեցին Ռոսի՝ Motown լեյբլով թողարկած վերջին ալբոմները։ Բրիտանական սինգլների հիթ-շքերթի լավագույն տասնյակում ընդգրկվեցին «When You Tell Me That You Love Me» (1991), «One Shining Moment» (1992), «Not Over You Yet» (1999) երգերը։ Լավագույն քսան կամ քառասուն երգերի ցանկերում տեղ գտան նաև «Heart (Don’t Change My Mind)» (1992), «Your Love» (1994), «The Best Years of My Life» (1994), «Take Me Higher» (1995), «Gone» (1995), «I Will Survive» (1996), «In the Ones You Love» (1996) երգերը։ 1996 թվականին Դայան Ռոսին հրավիրեցին ելույթ ունենալու Super Bowl XXX խաղի ընդմիջմանը։ 1999 թվականին Դայանա Ռոսը ճանաչվեց ամենահաջողակ արտիստը Բրիտանիայի երաժշտական հիթ-շքերթների պատմության մեջ։ Հետագայում այդ կոչմանն արժանացավ Մադոննան։ 2002 թվականին Ռոսը լքեց Motown-ը։
Դայանա Ռոսը նկարահանվեց ABC ալիքի «Out of Darkness» (1994) ֆիլմում, որում մարմնավորեց շիզոֆրենիայով տառապող կնոջ։ Այդ դերի համար նա ներկայացվեց Ոսկե գլոբուսի։ 1999 թվականին Ռոսը ռիթմ ընդ բլյուզ ժանրի երգչուհի Brandy-ի հետ նկարահանվեց ABC ալիքի «Double Platinum» հեռուստաֆիլմում, որ պատմում էր մի երգչուհու մասին, ով չափազանց տարվել էր շրջագայություններով ու բոլորովին հոգ չէր տանում իր դստեր մասին։
1999 թվականի սեպտեմբերին Դայանա Ռոսը հրավիրվում է վարելու MTV Video Music Awards մրցանակաբաշխությունը։ Հանդիսության ժամանակ Ռոսը, զարմացած ռեփ երգչուհի Lil’ Kim-ի չափազանց բաց հագուստից, դիպել է նրա բաց կրծքին։ Դրանից մեկ ամիս անց Դայանա Ռոսը ձերբակալվել է Լոնդոնի Հիթրոու օդանավակայանի կին աշխատակիցներից մեկի վրա հարձակման մեղադրանքով։ Երգչուհին պնդում էր, որ անձնական զննության ժամանակ ուժ է կիրառվել, և ինքն ստիպված է եղել պաշտպանվել։ Ի պատասխան՝ նրան մեղադրել են այն բանի համար, թե նա փորձել է դիպչել աշխատակցուհու կրծքին։ Որոշ ժամանակ անց Ռոսն ազատվել է կալանքից։
2000-ական թվականներ
2000 թվականին Դայանա Ռոսը հայտարարել է, որ վերամիավորված The Supremes խումբը (Մերի Ուիլսոնի ու Սինդի Բյորդսոնգի հոտ) համերգային շրջագայություն կունենա, որ կկոչվի «Return to Love»: Սակայն Ուիլսոնն ու Բյորդսոնգը հրաժարվեցին մասնակցել՝ համաձայն չլինելով իրենց հոնորարների չափերի հետ. Ուիլսոնին տրվելու էր երեք միլիոն, Բյորդսոնգին՝ 1 միլիոն դոլար, իսկ Դայանա Ռոսի հոնորարը կազմելու էր 15 միլիոն դոլար։ Այդ ժամանակ համերգային շրջագայության մեկնեցի The Supremes խմբի մյուս նախկին մասնակիցները՝ Լինդա Լոուրենսն ու Շերի Փեյնը, ովքեր երբեք Դայանա Ռոսի հետ չէին երգել և խմբի կազմում ընդգրկվել էին Ռոսի հեռանալուց հետո։ Համերգային շրջագայությունը հաջողությամբ բացվեց Ֆիլադելֆիայում տրված համերգով, սակայն շուտով ստիպված եղան ընդհատել այն տոմսերի ցածր պահանջարկի պատճառով։
2002 թվականի դեկտեմբերին Արիզոնայում Դայանա Ռոսը ձերբակալվում է ոչ սթափ վիճակում մեքենա վարելու համար։ Երգչուհին չժխտեց այդ փաստը, և նրան դատապարտեցին երկու օրվա կալանքի, որ նա անցկացրեց Կոնեկտիկուտ նահանգի Գրինվիչ քաղաքում գտնվող իր տնից ոչ հեռու գտնվող կալանավայրում։
Դայանա Ռոսի երգերը 2005 թվականին կրկին հայտնվեցին հիթ-շքերթներում։ Նա Բոբ Սթյուարթի հետ կատարեց «I Got a Crush on You» երգը, որ ընդգրկվեց Սթյուարթի «The Great American Songbook» ալբոմում։ Սինգլը ժամանակակից երաժշտության հիթշ-շքերթում զբաղեցրեց 19-րդ հորիզոնականը։ Westlife-ի հետ Դայանա Ռոսը կատարեց 1991 թվականին ձայնագրված իր «When You Tell Me You Love Me» հիթի քավեր տարբերակը, որը բրիտանական երաժշտական հիթ-շքերթում զբաղեցրեց երկրորդ տեղը։
2006 թվականի հունիսին Motown լեյբլով թողարկվեց Դայանա Ռոսի «Blue» ալբոմը, որում ընդգրկված էին ջազ ոճի երգեր, որոնք ձայնագրվել էին երգչուհու՝ «Լեդին երգում է բլյուզ» ֆիլմում նկարահանվելուց հետո։ «Blue» ալբոմը հիթ-շքերթներում հասավ մինչև երկրորդ հորիզոնական։ Օգոստոսին հայտարարվեց, որ Դայանա Ռոսը EMI (Angel Records) լեյբլում կձայնագրի ստուդիական ալբոմ՝ դասական ռոք և սոուլ ոճերում։ «I Love You» ալբոմը նախ վաճառքի հանվեց Եվրոպայում (թողարկվել է հոկտեմբերի 2-ին), և միայն 2007 թվականի հունվարին այն սկսեցին վաճառել նաև Հյուսիսային Ամերիկայում՝ Manhattan Records/EMI լեյբլով։ Ալբոմը փոփ ալբոմների ցանկում զբաղոցրեց 32-րդ տեղը, իսկ Billboard ամսագիրը ալբոմին տվեց Hot Shot Debut կարգավիճակ։ «I Love You» ալբոմը ԱՄՆ-ում վաճառվեց ավելի քան 100 հազար օրինակով, Մեծ Բրիտանիայում՝ 38 հազար օրինակով։
2007 հունվարին Դայանա Ռոսը մասնակցեց ամերիկյան մի քանի հեռուստաշոուներում, որոնցում գովազդում է իր նոր ալբոմը։ Գարնանը նա սկսում է իր համերգային շրջագայությունը ԱՄՆ-ում, իսկ մայիսին համերգային շրջագայության է մեկնում Եվրոպա։ Երգչուհին նկարահանվել է նաև American Idol հաղորդման 6-րդ եթերաշրջանում՝ հանդես գալով որպես մրցույթի մասնակիցների խորհրդատու։
BET Awards-2007 մրցանակաբաշխության ժամանակ Դայանա Ռոսն արժանացավ մրցանակի Կյանքում ունեցած ներդրումների համար. մրցանակը Ռոսին հանձնեց երգչուհի Ալիշա Քիզը։ Սթիվի Ուանդերն ու այլ երաժիշտներ կատարեցին Ռոսի մի շարք հիթի քավեր տարբերակները՝ ի նշան այն բանի, որ բարձր են գնահատում երգչուհու արվեստը։ Նույն թվականին Kennedy Center Honors-ը Ռոսին պարգևատրեց Ժամանցային միջոցառումներում ունեցած ներդրման համար մրցանակով՝ բարձր գնահատելով երգչուհու հիանալի կարիերան, նրա ունեցած ազդեցությունը երաժշտության բնագավառում և ներդրումը ամերիկյան մշակույթում։ Մրցանակի հանձնման հանդիսավոր արարողության ժամանակ ելույթ ունեցան Վանեսա Ուիլյամսն ու American Idol շոուի հաղթող Ջորդին Սփարկսը։
2008 թվականի փետրվարին Դայանա Ռոսը հրավիրվեց դասախոսություններ կարդալու Հյուսթոնի The Hobby Center-ում։ Դասախոսությունների թեման ամենավառ ու ազդեցիկ մարդիկ էին, նրանց կյանքն ու ազդեցությունը շրջապատի մարդկանց վրա։
Անձնական կյանք
Դայանա Ռոսը Ֆրեդ Ռոսի ու Էռնեստին Մոտենի վեց երեխաներից երկրորդն է։ Նրա երկու քույրերը՝ Բարբարան ու Ռիտան, երբեք չեն զբաղվել երաժշտությամբ. Բարբարան դարձել է բժիշկ, Ռիտան՝ ուսուցչուհի։ Եղբայրը՝ Արթուր «T-Boy» Ռոսը, դարձել է հաջողակ կոմպոզիտոր (աշխատել է Motown լեյբլում), երգեր է գրել Մարվին Գեյի, «The Jackson 5» խմբի և այլոց համար։ Դայանա Ռոսի կրտսեր եղբայրը՝ Ուիլբերտ «Chico» Ռոսը, եղել է Ռոսի պարի խմբի անդամ։ Մյուս եղբորը՝ Ֆրեդը, սպանվել է (Ֆրեդի ու նրա կնոջ դիերը գտնվել են Դեթրոյթի շենքերից մեկի նկուղում)։ Դայան Ռոսի ծնողներն ամուսնալուծվել են, երբ նա դեռահասության տարիքում էր։ Հետագայում մայրը նորից ամուսնացել է։ Դայանա Ռոսի մայրը մահացել է 1984 թվականի նոյեմբերին, հայրը՝ 2007 թվականի նոյեմբերին։
Դայանա Ռոսը սովորել է Դեթրոյթի տեխնիկական միջնակարգ դպրոցում, որն ավարտել է 1962 թվականի հունվարին՝ համադասարանցիներից մի կիսամյակ շուտ։
1971 թվականի օգոստոսին Դայանա Ռոսն ամուսնացել է երաժշտական մենեջեր Ռոբերտ Էլիս Սիլբերսթայնի հետ։ Նրանք ամուսնալուծվել են 1977 թվականին։ Դայանա Ռոսը հանդիպել է դերասան Ռայան Օ’Նիլի, ինչպես նաև ռոք-երաժիշտ, «Kiss» խմբի անդամ Ջին Սիմոնսի հետ։ 1985 թվականի հոկտեմբերին Ռոսն ամուսնացել է նորվեգացի գործարար Առնե Նես կրտսերի հետ։ Նրանք ամուսնալուծվել են 2000 թվականին։
Դայանա Ռոսն ունի հինգ երեխա. նրանցից երեքի (Ռոնդա Ռոս-Քենդրիկ (1971), Թրեյսի Էլիս Ռոս (1972), Չադնի Ռոս (1975)) հայրը Ռոբերտ Սիլբերսթայնն է, երկուսինը (Ռոս Առնե Նես (1987) Էվան Օլավ Նես (1988))՝ Առնե Նեսը։
Բիզնես-ներդրումների ու շահույթի ճիշտ կառավարման շնորհիվ Ռոսի կարողությունը, ըստ մասնագետների գնահատման, հասնում է 150 միլիոն դոլարի։
Մայքլ Ջեքսոնի կտակի համաձայն՝ նրա երեխաների խնամակալությունը կվստահվի Դայանա Ռոսին, եթե Ջոքսոնի մայրն ի վիճակի չլինի հոգ տանել նրանց մասին։
Լավագույն տասնյակներում ընդգրկված սինգլներ
Նշված սինգլներն ընդգրկվել են ԱՄՆ-ի (Billboard Hot 100) կամ Մեծ Բրիտանիայի (UK Singles Chart) փոփ-սինգլների լավագույն տասնյակներում
Լավագույն տասնյակներում ընդգրկված ալբոմներ
Նշված ալբոմներն ընդգրկվել են ԱՄՆ-ի կամ Մեծ Բրիտանիայի փոփ-ալբոմների հիթ-շքերթների լավագույն տասնյակներում։
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի դերասանուհիներ Կատեգորիա:Ամերիկացի երգահաններ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի սոպրանոներ Կատեգորիա:Հոլիվուդյան փառքի ծառուղի Կատեգորիա:Ազատության նախագահական մեդալով պարգևատրվածներ Կատեգորիա:Գինեսի գրքի ռեկորդակիրներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:RCA Records-ի արտիստներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի փոփ երգչուհիներ
Open Your Heart
«Open Your Heart» ամերիկացի երգչուհի Մադոննայի երգը, որը ձայնագրվել է նրա երրորդ ստուդիական ալբոմում՝ True Blue (1986): Նաև հրատարակվել է որպես ալբոմի չորրորդ սինգլ՝ «Live to Tell», «Papa Don’t Preach» և «True Blue» երգերից հետո, իսկ այդ սինգլից հետո եղել   «La Isla Bonita» երգը։
Արտաքին հղումներ
Կատեգորիա:Billboard Hot 100 գլխավորած սինգլներ Կատեգորիա:Մադոննայի երգեր
Locked Out of Heaven
«Locked Out of Heaven», ամերիկացի փոփ երգիչ Բրունո Մարսի սինգլ, Unorthodox Jukebox ստուդիական ալբոմի համար (2012)։ Սինգլը թողարկվել է 2012 թվականի հոկտեմբերի 1-ին, որը դարձավ խոշոր հիթ, մտնելով աշխարհի խոշորագույն երկրների հիթ-շքերթներ, այդ թվում նաև ամերիկական (№ 1 Billboard Hot 100), կանադական (№ 1 - Canadian Hot 100), բրիտանական (№ 2 - UK Singles Chart) և այլ երկրների չարթեր (№ 1 - Մոսկվա, Լեհաստան, № 4 - Նոր Զելանդիա)։
Պատմություն
2012 թվականի հոկտեմբերի 1-ին թողարկվեց սինգլը։ 2012 թվականի հոկտեմբերի 20-ին Բրունո Մարսն առաջին անգամ երգը կատարեց Saturday Night Live շոուի ժամանակ ։ «Գրեմմի-2013» մրցանակաբաշխության ժամանակ Բրունո Մարսը կատարել է «Locked out of Heaven» երգը (նրան են միացել Սթինգլը, Ռիհաննան, Զիգի Մառլին և Դամիան Մառլին) :
Locked Out of Heaven երգը ստացել է դրական կարծիքներ քննադատների և մասնագիտացված կայքերի կողմից։ Որոշ երաժշտական մեկնաբաններ երգը նմանեցրել են բրիտանական The Police խմբի երգերի հետ, ինչպիսիք են «Roxanne» և «Message In a Bottle»: Երաժշտական տարբեր տեսաբաններ կարծում են, որ երգը ֆանկ, նոր ալիք , ռեգի-ռոք  ժանրի մեջ է։
2012 թվականի դեկտեմբերին Բրունո Մարսը իր «Locked Out of Heaven» սինգլով, 4-րդ անգամ գլխավորեց ԱՄՆ-ի Billboard Hot 100 հիթ-շքերթը։ Նախկինում առաջին տեղում եղել է «Just the Way You Are»-ը (4 շաբաթ, սեպտեմբերի 1-հոկտեմբեր, 2010 թվականին) և «Grenade» (4 շաբաթ, հունվարի 1-ից, 2011 թվականին), իսկ հետո «Nothin' on You» (2010 թվականին, որտեղ Բրունոն և B.o.B հյուրեր էին)։ Նա սա արել է 2 տարի 10 ամսում, որը բացառիկ ռեկորդ է վերջին 48 տարիներում։ Այսպիսի բան արել էր Ռոբի Բինթոնը 1962-1964-ական թվականներին՝ «Roses Are Red (My Love)» (9.6.1962, 5 շաբաթ № 1), «Blue Velvet» (1963), «There! I’ve Said it Again» (1964) և «Mr. Lonely» (12.12.1964) : Սինգլը շաունակում էր մնալ առաջին տեղում 6 շաբաթ շարունակ (2 շաբաթ 2012 թվականին, 4 շաբաթ 2013 թվականին)    ։ 2012 թվականի դեկտեմբերի 24-ին Մեծ Բրիտանիայում սինգլը երկրորդ տեղում էր, բայց գլխավորում էր Կանադայի և Մեքսիկայի հիթ-շքերթները։
Հավաստագրեր
!scope="col" colspan="3"| Streaming
Ծանոթագրություններ
Կատեգորիա:Բրունո Մարսի երգեր Կատեգորիա:Billboard Hot 100 գլխավորած սինգլներ Կատեգորիա:2012 երգեր
Գոլոպրիստանսկի շրջան
Գոլոպրիստանսկի շրջան (Голопристанський район), շրջան Ուկրաինայի Խերսոնի մարզում։
Աշխարհագրություն
Շրջանի տարածքի մակերեսը կազմում է 3411 կմ²։
Բնակչություն
2005 թվականի մարդահամարի արդյունքներով շրջանում բնակվում էր 63000 մարդ։ Բնակչության խտությունը կազմում էր 18,47 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Հյուսիսային Վաշկա
Հյուսիսային Վաշկա (Северная Вашка), գետ Ռուսաստանում, հոսում է Արխանգելսկի շրջանում։ Գետաբերանը տեղակայված էՎաշկա գետի աջ ափին՝ 553 կմ հեռավորության վրա։ Գետի երկարությունը՝ 22 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Փրկչի պայծառակերպություն եկեղեցի (Օլխովչիկ)
Փրկչի պայծառակերպություն եկեղեցի (Церковь Спаса Преображения), ուղղափառ եկեղեցի Ռուսաստանի Դաշնության Ռոստովի մարզի Չերտկովսկի շրջանի Օլխովչիկ գյուղում։ Ենթարկվում է Շախտիի և Միլլերովոյի թեմի Չերտկովո-Կալիտվայի գործակալությանը ։ Կառուցվել է 1873 թվականին ։
Պատմություն
Փրկչի պայծառակերպություն եկեղեցին Օլխովչիկ գյուղում կառուցվել և օծվել է 1873 թվականին՝ տեղի բնակիչների ակտիվ մասնակցությամբ։ Հավատացյալների գումարով 1888 թվականին եկեղեցուն կից կառուցվել է երկու դասարանով եկեղեցական-ծխական դպրոց, որտեղ արդեն 1912 թվականին սովորում էր հարյուրից ավելի երեխա (թեպետ ուսումը վճարովի էր)։ Տաճարի շենքն աղյուսե էր, տանիքը ծածկված էր երկաթով, զանգակատուն չուներ։ Մինչև հեղափոխությունն այստեղ երգել է եկեղեցական երգչախումբը ։
1926 թվականին, խորհրդային իշխանությունների կողմից Եկեղեցու դեմ հետապնդումների ժամանակ, Փրկչի պայծառակերպություն եկեղեցին փակվեց։ 1942 թվականին նախկին ծխականները դիմեցին իշխանություններին՝ խնդրելով վերաբացել եկեղեցին, սակայն մերժում ստացան այն հիմնավորմամբ, որ եկեղեցին այդ ժամանակ օգտագործվում էր որպես հացահատկի շտեմարան, ինչը, սակայն, շենքը փրկեց ոչնչացումից ։
Ներկայումս եկեղեցին կրկին գործում է ։ 2015 թվականի դրությամբ այնտեղ տարվել են շենքի վերականգնման աշխատանքներ ։
Գորնոստաևկայի շրջան
Ստեղծվել է 1939 թվականին։ Վարչական կենտրոնը՝ Գորնոստաևկա ։
Փրկչի պայծառակերպություն եկեղեցի (Օլխովչիկ)
Պատմություն
Եկեղեցու հասցեն` Ռոստովի մարզ, Չերտկովսկի շրջան, Օլխովչիկ գյուղ, Կոմսոմոլսկայա փողոց, 2ա։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:Ռոստովի մարզի տեսարժան վայրեր
Գորնոստաևկայի շրջան
Աշխարհագրություն
Շրջանի տարածքի մակերեսը կազմում է 1018 կմ²։
Բնակչություն
2005 թվականի մարդահամարի արդյունքներով շրջանում բնակվում էր 21800 մարդ։ Բնակչության խտությունը կազմում էր 21,41 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Ուեմբլի Արենա
Ուեմբլի Արենա (Wembley Arena, ի սկզբանե՝ «Կայսերական լողավազան» (Empire Pool)), սպորտային և համերգային փակ համալիր Ուեմբլիում՝ Լոնդոնի Բրենթ շրջանում։ 1948 և 2012 թվականների Օլիմպիական խաղերի շրջանակներում այստեղ անցկացվել են մրցումներ։
Պատմություն
Արենան կառուցվել է 1934 թվականին Արթուր Էլվինի նախաձեռնությամբ այդ տարվա բրիտանական կայսերական խաղերի համար։ Ի սկզբանե այն եղել է լողավազան, որի մասին է վկայում նաև նախնական անվանումը՝ «Կայսերական լողավազան»։ Այն օգտագործվել է 1948 թվականի Օլիմպիական խաղերի ժամանակ։
Ներկայումս Արենան օգտագործվում է սպորտային, երաժշտական, ժամանցային և ընտանեկան միջոցառումների համար։
Ուեմբլի շրջանի վերակառուցման շրջանակներում Ուեմբլի մարզադաշտի հետ միասին Արենան վերանորոգվել է։ Վերակառուցման արժեքը կազմել է 35 միլիոն ֆունտ ստերլինգ։
Վերանորոգված Արենայի բացումը տեղի ունեցավ 2006 թվականի ապրիլի 2-ին «Դեփեշ Մոդ» խմբի համերգով։
Ուեմբլի Արենան ունի 12 500 տեղ և համարվում է Լոնդոնի՝ մեծությամբ երկրորդ փակ արենան O2 արենայից հետո, և տարածքի մեծությամբ երրորդ փակ համերգասրահը O2 արենայից և Էրլս Կորտ ցուցադրությունների կենտրոնից հետո։
Երաժշտական իրադարձություններ
Ուեմբլի Արենայում անցկացվել են տարբեր ժանրերի աշխարհահռչակ երգիչների և խմբերի համերգներ։
1960-ական թվականների սկզբներին, երբ այն դեռ կոչվում էր «Կայսերական լողավազան», այնտեղ անցկացվում էին «New Musical Express» ամսագրի հարցումների հաղթողների ամենամյա համերգները։ 10 000 մարդուց բաղկացած լսարանի առջև երեք անգամ ելույթ է ունեցել «Բիթլզ» խումբը։ Այստեղ հանդես են եկել նաև Քլիֆ Ռիչարդը, «Ստվերներ» («The Shadows») բրիտանական ռոք խումբը, Ջո Բրաունը, Ռոլինգ Սթոունզը, Ռոդ Ստյուարդը, «The Who» խումբը և այլք։ Համերգների ավարտին հաճախ բեմ էին հրավիրում հայտնի մարդկանց՝ կատարողներին պարգևներ շնորհելու նպատակով։ Այդպես Բիթլզը մրցանակ շնորհեց Ռոջեր Մուրին, իսկ Ռոյ Օրբիսոնը՝ Քլիֆ Ռիչարդին։ 1963 թվականին վերջինս նաև շնորհավորական նամակ է ստացել Էլվիս Փրեսլիից։ Այդ ժամանակ Ռիչարդը որպես մենակատար առաջ է անցել Էլվիսից՝ այդ տարի վաճառելով ավելի շատ ձայնագրություն, քան աշխարհում որևէ այլ երաժիշտ։ Նրա համերգները նկարահանվել են, ապա ցուցադրվել հեռուստատեսությամբ։
Ուեմբլի Արենայում ամենաշատ համերգներն ունեցել է Քլիֆ Ռիչարդը։ Այստեղ նրա առաջին մենահամերգը կայացավ 1984 թվականին, վերջինը՝ 63-րդը՝ 2009 թվականին։ Երգչուհիների մեջ առաջատար է Թինա Թըրները՝ 26 համերգով։
Մասնակցություների գլխավոր ռեկորդը սահմանվել է 1970-ական թվականներին, երբ Դեվիդ Քեսիդին 1973 թվականին Մեծ Բրիտանիա կատարած առաջին շրջագայության ժամանակ միայն հանգստյան օրերին տվեց վեց համերգ։
1978 թվականին այստեղ ելույթ ունեցավ «Electric Light Orchestra» խումբը՝ այստեղ տալով ութ մենահամերգ (այդ ժամանակի ռեկորդ)։
1979 թվականի նոյեմբերի 5-10-ը «Աբբա» խումբը տվեց վեց անշլագային համերգ։ Դրանք նկարահանվեցին, շվեդական հեռուստաընկերությունը փաստագրական ֆիլմ նկարահանեց, որը 2004 թվականին թողարկվեց DVD-ով ։ Դրանից հետո խմբի անդամները խոսում էին Ուեմբլի Արենայի հանդիսատեսի ջերմ ընդունելության մասին։ Կիթառահար Բյորն Ուլվեուսն ասել է․ Միթ Լոուֆը իր 20/20 շրջագայության ժամանակ Ուեմբլիում հանդես է եկել 2 համերգով, որոնք ձայնագրվել են և հետագայում թողարկվել որպես ալբոմ։
1987 թվականին «Marillion» խումբը Ուեմբլիում տվել է երեք համերգ։ The Cure բրիտանական ռոք խումբը ևս այստեղ կազմակերպել է իր շոուն 1989 թվականի հուլիսին։
1991 թվականին Ջորջ Մայքլն իր «Cover to Cover tour» շրջագայության ժամանակ այստեղ ունեցել է չորս համերգ։ Վերջին համերգի ժամանակ՝ մարտի 23-ին, Էլթոն Ջոնը հավաքվածներին զարմացրեց համերգասրահում իր ասպասելի հայտնվելով, և նրանք միասին կատարեցին «Don’t Let the Sun Go Down on Me» երգը։
1994 թվականի ապրիլին Բարբարա Սթրեյզանդը իր «Բարբարա» համերգային շրջագայությունը սկսեց Արենայում տված չորս համերգով։ Դա Մեծ Բրիտանիայում նրա առաջին ելույթն էր 28 տարի անց և միակը ԱՄՆ-ից դուրս։
2007 թվականին այստեղ տեղի է ունեցել Pearl Jam-ի համերգը, որն ամենամարդաշատն էր Արենայի ողջ պատմության մեջ (12 470 մարդ) ։
Բոբ Դիլանն իր ողջ կարիերայի ընթացքում այստեղ ունեցել է 12 համերգ՝ վաճառելով 150 000 տոմս ։ Նորվեգական «a-ha» երաժշտական խումբը 2010 թվականի նոյեմբերի 27-ին արենայում տվել է Բրիտանական շրջագայության եզրափակիչ համերգը ։ Թեյլոր Սվիֆթը ևս ելույթ է ունեցել արենայում։ Դա Մեծ Բրիտանիայում նրա առաջին խոշոր ելույթն էր։
«McFly» խումբն իր կարիերայի ընթացքում Արենայում անցկացրել է 7 համերգ՝ վաճառելով ավելի քան 70 000 տոմս։ 2006 թվականին Մադոննան այստեղ ունեցել է 8 գիշերային համերգ, իսկ 2011 թվականին համերգով հանդես է եկել«Alter Bridge» ամերիկյան ռոք խումբը։
Արենայում երկու անգամ՝ 2002 և 2007 թվականներին, ելույթ է ունեցել Շակիրան։
2011 թվականին հայտարարվեց, որ Միացյալ Թագավորության «X Factor»-ի հաղթողը հնարավորություն կունենա հանդես գալ Արենայում, և 2011 թվականի դեկտեմբերին «Mix» խումբը հաղթանակից հետո ելույթ ունեցավ 11 500 հանդիսատեսի առջև։
2012 թվականին Արենայում համերգ տվեց նաև կանադական «Nickelback» ռոք խումբը։
Փառքի հրապարակ
2006 թվականին Ուեմբլի Արենայի վերանորոգումից հետո կառույցի առջևի հրապարակը կոչվեց «Փառքի հրապարակ»։ Հոլիվուդյան փառքի ծառուղու նմանությամբ Ուեմբլի Արենայում հանդես եկած նշանավոր մարդիկ այս հրապարակում թողնում են իրենց անվանական բրոնզե ցուցանակներն ու ձեռքի հետքը։ Հրապարակում իր դրոշմն առաջինը թողել է Մադոննան 2006 թվականի օգոստոսի 1-ին ։
Այնուհետև իրենց հետքը թողեցին Քլիֆ Ռիչարդը, «Status Quo» խմբի անդամներ Ռիկ Պարֆիտն ու Ֆրենսիս Ռոսին։ 2007 թվականի հունվարի 9-ին հրապարակում ավելացավ նաև Քայլի Մինոուգի ձեռքի դրոշմը։
Փառքի հրապարակում կարելի է գտնել նաև մի շարք այլ աստղերի ցուցանակներն ու ձեռքի հետքերը։ Նրանց թվում են՝ սնուկերի աշխարհի յոթակի չեմպիոն Ստեֆան Հենդրին, երգչուհի Դոլլի Փարթոնը, կանադացի երաժիշտ Բրայան Ադամսը, Լայոնել Ռիչին, իռլանդական «Westlife» խմբի բոլոր անդամները ։
Սպորտային իրադարձություններ
2006 թվականի հունվարից Արենայում ամեն տարի անցկացվում է սնուկերի Մասթերս մրցաշարը։
Արենան հաճախ օգտագործվում է ներսում անցկացվող այնպիսի սպորտային հանդիպումների համար, ինչպես ընդհանուր մենամարտերը, բոքսը, հոկեյը։ Այստեղ է անցկացվել նաև Ալան Մինթերի և Մարվին Հագլերի միջև աշխարհի առաջնության մենամարտը։
1948 թվականի Օլիմպիական խաղերի ժամանակ Արենայում անցկացվեցին բոքսի, լողի, ջրացատկի և ջրագնդակի մրցումներ ։
«Wembley Lions» և «Wembley Monarchs» հոկեյի թիմերը պարբերաբար օգտագործել են արենան 1940-ական, 1950-ական և 1960-ական թվականներին, իսկ 1970-ականներին այստեղ տեղակայվել է «London Lions» թիմը։ Մինչև 1996 թվականը՝ Բրիտանական հոկեյի լիգայի լուծարվելը, լիգայի բոլոր մրցաշրջանների եզրափակիչ խաղերն անցկացվել են Ուեմբլի արենայում։ 1993 թվականին Արենան ընդունում էր նաև Հոկեյի ազգային լիգայի «Տորոնտո Մեյփլ Լիֆս» և «Նյու Յորք Ռենջերս» թիմերի խաղերը։
Այստեղ են կայացել 2009, 2010 և 2011 թվականների դարթսի պրեմիեր լիգայի եզրափակիչ խաղերը, իսկ 2018 թվականի սեպտեմբերին Արենայում անցկացվելու է «Faceit» ընկերության գլխավոր մրցարշավը ։
2012 թվականի օլիմպիական խաղեր
2012 թվականի Օլիմպիական խաղերի ժամանակ Արենայում անցկացվել են բադմինտոնի (հուլիսի 28-օգոստոսի 5) և գեղարվեստական մարմնամարզության (օգոստոսի 9-12) մրցումներ ։
Արտաքին հղումներ
Կատեգորիա:1934 Կատեգորիա:Փինկի երգեր Կատեգորիա:Բրայան Ադամսի երգեր Կատեգորիա:Շակիրայի երգեր Կատեգորիա:Մարզադաշտեր Անգլիայում Կատեգորիա:Համերգասրահներ ըստ երկրների
Գրանթ Վուդ
Գրանթ Դե Վոլսոն Վուդ (Grant De Volson Wood, ), ամերիկացի նկարիչ։ Հայտնի է հատկապես ամերիկյան Միջին Արևմուտքի գյուղական կյանքը պատկերող նկարներով։ «Ամերիկյան գոթիկա» հայտնի նկարի հեղինակն է։
Կենսագրություն
1913 թվականին Գրանթ Վուդը ընդունվել է  արվեստի դպրոց  Չիկագոյում, զբաղվել է արծաթյա զարդերի արտադրությամբ։ 1920 թվականից մինչև 1928 թվականները նա կատարել է  չորս ուղևորություն Եվրոպայում, որտեղ  նա սովորել է տարբեր գեղանկարչական ոճեր, մասնավորապես, իմպրեսիոնիզմ և հետիմպրեսիոնիզմ։ Նրա վրա ամենաշատը ազդել են Յան Վան Էյկի աշխատանքները, որից նա հետո վերցրել է իր տեխնոլոգիայի  հստակությունն ու ճշգրտությունը։ 1932 թվականին Վուդը ստեղծել է քարե քաղաք արվեստի գաղութը, որը հեռու չէր իր հարազատ քաղաքից, և նրա նպատակն էր օգնել արվեստագետնեիրն գոյատևել մեծ ճգնաժամի ընթացքում։ Վուդը սովորել է նկարչություն Այովայի արվեստի դպրոցում 1934-ից 1941 թվականներին։ Նա նաև համակարգում էր որմնանկարների ծրագրեր և ուսանողներին խորհուրդ  էր տալիս գրել սեփական ստեղծագործություններ։ 1942 թվականի փետրվարի 12-ին իր ծննդյան օրից մի օր առաջ նա մահանում է համալսարանական հիվանդանոցում ենթաստամոքսային գեղձի քաղցկեղից։ Գրանթ Վուդի ամենահայտնի նկարը (1891 1942) «Ամերիկյան Գոթիկա»-ն (1930), ամերիկյան արվեստի ճանաչված ստեղծագործություններից մեկը։ Հավանաբար մշակութային նշանակության մակարդակով այս  նկարն առանց չափազանցության կարելի է համեմատել Դա Վինչիի «Մոնա Լիզա»-ի կամ Մունկի «Ճիչ» նկարների հետ։ Դա առաջին անգամ ցուցադրվել է Չիկագոյի արվեստի համալսարանում և մինչև այսօր պահվում է նույն տեղում։ Այդ նկարը Վուդը վաճառել է 300 դոլարով և ստացել գրեթե վայրկենական ճանաչում։ Այդ նկարը կրկնօրինակվել է և օգտագործվում է գովազդի, մուլտֆիլմերի և ծաղրանկարների համար։
Նրան համաշխարհային հռչակ բերած այդ ստեղծագործության ինքնաբավությունն ու բազմակողմանիությունը կայանում է նախ և առաջ դրա տեսողական կերպարում, դրանից բացի ամենատարբեր, անգամ ամենահակասական մեկնաբանությունների հնարավորության մեջ։ Արվեստաբանները, տրամադրվածություն ունեն այդ ստեղծագործության նկատմամբ, ինչպիսիք են Հերտրուդա Ստաինը, Քրիստաֆոր Մորլին, նրանք համարվում էին սուր երգիծանքով մարդիկ մեկուսացված և ոչ խելացի մարդկանց մեջ փոքր գավառական քաղաքներում։ Քանի որ Վուդը հենց ինքն է հերքել այդ մեկնաբանությունը Մեծ դեպրեսիայի սկսվելուն հետ` նա տեսավ Ամերիկայի գյուղերում քաջություն ու համառություն ունեցող առաջնորդների։ Առաջնորդների ոգին և վճռականությունը օգնում է հաղթահարել ցանկացած խոչընդոտ։ Վուդը ներշնչվում էր Էլդոնի նոր գոթիկական ոճի առանձնատնով, հատկապես նոր գոթիկական ոճի գծերն ընդգծված էին երկրորդ հարկի պատուհաններում։ Վուդը որոշեց պատկերել այդ տունը, իսկ առաջին պլանում պատկերել մարդկանց, ովքեր պետք է այդտեղ ապրելիս լինեին։ Նկարի վրա պատկերված է ֆերմեր իր աղջկա` պառաված օրիորդի հետ։ Նկարչի համար բնորդ են եղել նրա ատամանբուժն ու իր քույր Նենը։ Վուդի քույրը պնդում էր, որ նկարի վրա պատկերվի ֆերմերի աղջիկը և ոչ թե կինը, քանի որ ցանկանում էր իրեն առավել երիտասարդ կին զգալ։ Ֆերմերի ձեռքին գործիքները խորհրդանշում են ծանր աշխատանքը, նկարի հերոսների դիրքն ու դեմքի արտահայտությունը ստիպում են մտածել կյանքի ավանդական հայրիշխանական դրվածքի մասին։ Շագանակագույն և կապույտ աչքերի սառը, լարված և ուղղակի հայացքները զգուշացնում են ու վախեցնում։ Ի՞նչ են նրանք տեսնում. ամենօրյա հոգսեր ու խնդիրնե՞ր, կենցաղային պրոբլեմնե՞ր, հիվանդությո՞ւն։ Կամ էլ, չնայած հայացքների ուղղակիությանը, նրանք նայում են դատարկությանը. ժամանակը կանգ է առել, և հերոսներն իրենց նյութական աշխարհից ընկել են անէության սև փոսը։ Դետալների մշակվածությունն ու համադրության խստությունը հիշեցնում են մեզ Հյուսիսային Վերածնունդը, որը Գրանտը հատուկ ուշադրությամբ ուսումնասիրել էր իր` Եվրոպա կատարած այցելությունների ժամանակ։ Նա նաև շատ ուշադիր էր միջին արևմուտքի կենցաղի դետալներն ու մթնոլորտը փոխանցելու հարցում, որն էլ հենց տարածաշրջանային ուղղության հիմնական հատկանիշն է։ Վուդի անունը կապված է ամերիկյան շարժման հետ, որը հայտնի է տարածաշրջանային ուղղություն անունով. այն ի սկզբանե տարածվել է Միջին Արևմուտքում։ Վուդը այն երեք նկարիչներից մեկն է ում անունը շատ է կապվում այդ ուղղության հետ, մյուս երկուսը Ջոն Ստյուարդ Կարրին և Թոմաս Հարթ Բենտոնն են։ Վուդի հովանավորության շնորհիվ Վիսկոնսինի ու Կանզասի քոլեջներում դասախոսների աշխատանք ստացան։
Ծանոթագրություններ
Կատեգորիա:Ժյուլիանի ակադեմիայի շրջանավարտներ Կատեգորիա:Ամերիկացի նկարիչներ
Տալշա (Ուվոդի վտակ)
Տալշա (Тальша), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Սեկշու գետի աջ ափին՝ 6,6 կմ հեռավորության վրա։ Գետի երկարությունը՝ 23 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Էշլի Բյորչ
Էշլի Բյորչ (англ. Ashly Burch, ), ամերիկացի դերասան, երգչուհի և սցենարիստ   ։ Նա հայտնի է դարձել  Borderlands 2 խաղում՝ Թինային մարմնավորելու համար, Team Fortress 2-ում, Мисс Полинг в Team Fortress 2, Хлои Прайс в Life is Strange  Տիկին Պոլինգի դերը և Mortal Kombat X-ում Կեսսի Քեյջի դերը մարմնավորելու համար, ինչպես նաև Hey Ash, Whatcha Playin'?-ի դրվագների վրա աշխատելու համար, Must Come Down ֆիլմում՝ Հոլլի դերի համար և Eight Bit Strange-ում՝ մասնակցության համար։
2014 թվականին որպես հյուր նկարահանվել է Table Flip-ի մի քանի դրվագներում։ Նա գրում է սցենարներ, ինչպես նաև «>Արկածային ժամանակ» սերիալի համար ստեղծել է մի քանի կերպարներ։ 2015 թվականի հոկտեմբերի 30-ին ստացել է Golden Joystick Awards մրցանակը՝ զբաղեցնելով առաջին տեղը՝ Life is Strange-ում լավագույն դերասանական խաղի համար։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Սցենարիստներ այբբենական կարգով Կատեգորիա:Ամերիկացի սցենարիստներ Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:«Էմմի» մրցանակի դափնեկիրներ Կատեգորիա:21-րդ դարի ամերիկացի կին գրողներ
Դարասու Թափալիք
Դարասու Թափալիք, գետակ Արաքսի ավազանում, նրա աջակողմյան Սարը-սու վտակի օժանդակի։ Հոսում է Բայազետի շրջանով ։
Ծանոթագրություններ
Կատեգորիա:Արաքսի ավազանի գետեր Կատեգորիա:Թուրքիայի գետեր Կատեգորիա:Աղրըի մարզ
Դեղսիրտ
Դեղսիրտ, լեռ Հայաստանի Շիրակի մարզում, Շիրակի սարահարթի հարավային մասում, այժմյան Բագրավանդ գյուղից մի քանի կիլոմեպտր հյուսիս։ Դեղսիրտի արևելքից շրջանցելով անցնում է Գյումրի-Երևան երկաթուղին ։
Ծանոթագրություններ
Կատեգորիա:Շիրակի մարզի լեռներ
Սպիտակակող դելֆին
Սպիտակակող դելֆին կամ սովորական դելֆին (Delphinus delphis), դելֆինների տեսակ, սպիտակակող դելֆինների ներկայացուցիչ (Delphinus)։
Արտաքին տեսք
Սպիտակակող դելֆինների մեջքն ունի սև կամ դարչնա-կապտավուն գույն, որովայնը՝ բաց գույնի է։ Կողմնային մասերում կան բծեր, որի գույները բաց դեղինից անցնում են մոխրագույնի։ Ընդհանուր առմամբ, գունավորումը կարող է տարբեր լինել, կախված տարածաշրջանի բնական միջավայրից։ Ունենալով տարբեր գունավորում, սպիտակակող դելֆինները համարվում են ամենախայտաբղետ կետանմանների ներկայացուցիչներից մեկը։ Նրանց երկարությունը կարող է հասնել 2․4 մ, իսկ քաշը տատանվում է 60 մինչև 80 կգ։
Տարածվածություն
Սպիտակակող դելֆինները հանդիպում են Համաշխարհային օվկիանոսի տարբեր մասերում, նաև արևադարձային և բարեխառն լայնություններում։ Նրանց արեալը կազմում է տարբեր, հաճախ իրար հետ կապ չունեցող տարածաշրջանները։ Խոշոր արեալներից մեկը Սև ծովն է և Ատլանտյան օվկիանոսի հյուսիս-արևելքը։ Սպիտակակող դելֆինները իրենց ընտանիքի ամենատարածված ներկայացուցիչներից են եվրոպական մայր ցամաքում։ Մյուս խոշոր պոպուլյացիան բնակվում է Խաղաղ օվկիանոսի արևելքում։ Բացի այդ հանդիպում են նաև Հյուսիսային և Հարավային Ամերիկայի ափերին, Մադագասկարի շուրջը, Սեյշելյան կղզիներում, Օմանի ափերի մոտ, Թասմանիայի և Նոր Զելանդիայի շուրջը, Ճապոնիայի, Կորեայի և Թայվանի միջև ընկած ծովերում։
Լինելով բաց ծովի բնակիչներ, սպիտակակող դելֆինները երբեմն հանդիպում են անմիջականորեն ափերին մոտ։ Իրենց համար բարենպաստ է համարվում 10-ից 25 °C ջերմաստիճան ունեցող ջուրը։
Վարքագիծ
Ինչպես և բոլոր դելֆինները, այնպես էլ սպիտակակող դելֆինները սնվում են ձկներով, երբեմն նույնիսկ գլխոտանիներով և փափկամարմիններով։ Ամենամեծ ատամներով կաթնասուններն են (210 ատամ)։ Նրանք ավելի արագ լողացող դելֆինների տեսակներից մեկն են, որոնք հաճախ ուղեկցում են նավերը։ Այլ տեսակի նման, նրանք կազմավորում են բարդ սոցիալական միավորումներ, ընդգրկելով ավելի քան հազար առանձնյակ։ Ամռանը այս հսկայական խմբերը առանձնանում են, և դելֆինները շարունակում են լողալ ավելի փոքր կազմով։ Խմբերի անդամները հոգ են տանում միմյանց մասին։ Դիտորդները, ականատես են եղել թե դելֆինները ինչպես են օգնել վիրավոր ցեղակցին և դուրս հանել ջրի մակերես, որպեսզի նա կարողանա օդ հավաքել։
Երիտասարդ դելֆինի ծնունդը կարող է տևել մինչև երկու ժամ։ Առաջինը հայտնվում է պոչը։ Ծննդաբերության ժամանակ մորը հսկում են խմբի մնացած անդամները, որպեսզի պաշտպանեն շնաձկների հնարավոր հարձակումից։ Երկվորյակներ ծնվում են հազվադեպ, և որպես կանոն ողջ չեն մնում, քանի որ բացակայում է մայրական կաթը։ Ձագերը շուրջ երեք տարի մնում են մոր մոտ, որից մեկ տարին սնվում են կաթով։
Պոպուլյացիա և սպառնալիքներ
Որոշ տարածաշրջաններում սովորական դելֆինները որսի օբյեկտներ են համարվում։ Օրինակ, պերուական ձկներին որսում են, որպեսզի վաճառեն նրանց միսը։ Որս իրականացվել է նաև Սև ծովում։ Բացի այդ, նրանց հաճախ ոչնչացնում են ձկնորսական ցանցով կամ վայր են գցում պտուտակավոր նավերով։ 1960-ականներին Միջերկրական և Սև ծովերի պոպուլյացիան կտրուկ նվազել է։ Հավանաբար, պատճառը չափազանց շատ ձկնորսությունն էր, որը զրկում էր դելֆիններին սննդից, նաև ծովերի շարունակ աճող աղտոտումը, թուլացնում է դելֆինների իմունիտետը։ 2003 թվականից միջերկրածովյան սպիտակակող դելֆինների պոպուլյացիան գտնվում է վտանգի տակ, այն գրանցված է Կարմիր Գրքում ։
Իվանովկայի շրջան (Խերսոնի մարզ)
Իվանովկայի շրջան (Iванівський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Իվանովկա ։
Աշխարհագրություն
Շրջանի տարածքի մակերեսը կազմում է 1120 կմ²։
Բնակչություն
2005 թվականի մարդահամարի արդյունքներով շրջանում բնակվում էր 165000 մարդ։ Բնակչության խտությունը կազմում էր 147,32 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Արտավազդ Պապիկյան
Արտավազդ Սարգսի Պապիկյան, հայ նկարիչ։
Կենսագրություն
Պապիկյանի ստեղծագործությունները գտնվում են Հայաստանի ազգային պատկերասրահում, Երևանի ժամանակակից արվեստի թանգարանում, Մոսկվայի Տրետյակովյան պատկերասրահում ։
Ստեղծագործական գործունեություն
Պապիկյանի ստեղծագործության թեմատիկ առանցքն աշխատավոր մարդու քնարական կերպարն է՝ Հասարակական-քաղաքական կյանքի իրադարձությունները՝ 1990-ական թվականներին ստեղծված դիմանկարներին, բնանկարներին, նատյուրմորտներին բնորոշ է նուրբ գունաշարը՝
Արտաքին հղումներ
Կատեգորիա:Հայ նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Դմիտրի Մեժևիչ
Դմիտրի Եվգենևիչ Մեժևիչ (Дмитрий Евгеньевич Межевич, ), ռուս դերասան, հեղինակ-կատարող։
Կենսագրություն
Դմիտրի Մեժևիչը ծնվել է 1940 թվականի դեկտեմբերի 19-ին։ Դպրոցն ավարտելուց հետո աշխատել է տպարանում։ Երկու տարի անց ընդունվել է Գեղարվեստաթատերական տեխնիկական ուսումնարան, որն ավարտել է 1964 թվականին՝ ստանալով «բեմի սարքավորում» որակավորումը։ Այնուհետև ընդունվել է Շչուկինի ուսումնարանի դերասանական ֆակուլտետը։
Ուսումնարանն ավարտելուց հետո Դմիտրիին հրավիրում են աշխատելու Տագանկայի թատրոն։ 1968-2011 թվականներին այս թատրոնի առաջատար դերասաններից մեկն էր, խաղացել է «Բարի մարդը Սեզուանից», «Տարտյուֆ», «Համլետ» և այլ ներկայացումներում։ 2011 թվականին Մեժևիչը Տագանկայի թատրոնի տնօրենի և գեղարվեստական ղեկավարի՝ Յուրի Լյուբիմովի հետ հեռացել է այնտեղից ։
1962 թվականից Դմիտրի Մեժևիչը երգեր է գրել և կատարել դրանք։ Համագործակցել է Ալեքսանդր Գալիչի, Վլադիմիր Վիսոցկու հետ։ Նրան է նվիրված Բուլատ Օկուջավայի «Անձրևներ են, և ամառը հալչում է» երգը։
Մահացել է 2017 թվականի մարտի 8-ին։
Արտաքին հղումներ
Կատեգորիա:Մոսկվա քաղաքում մահացածներ Կատեգորիա:Տագանկայի թատրոնի դերասաններ Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:Բորիս Շչուկինի անվան թատերական ինստիտուտի շրջանավարտներ
Լուի Անդրիսեն
Արտաքին հղումներ
Կատեգորիա:Հոլանդացի կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Նիդերլանդացի դաշնակահարներ Կատեգորիա:Հոլանդացի երաժիշտներ
Հալած յուղ
Հալած յուղ, մաքրված կաթնային յուղ՝ կարագից պատրաստվող՝ վերջինիցս հեռացնելով ջուրը, կաթնային սպիտակուցները կաթնային շաքարը ։ Յուղի՝ հալելով մշակելու դեպքում պահպանվածության բարձրացումը հայտնի է հին ժամանակներից և հատկապես տարածված է Հարավային Ասիայում։
Հատկություններ և բաղադրություն
Հալած յուղն ավելի քիչ ջուր է պարունակում, քան կարագը, ինչը թույլ է տալիս այն զգալիորեն ավելի երկար պահպանել՝ շուրջ 9 ամիս սենյակային ջերմաստիճանի պայմաններում, մինչև 15 ամիս՝ սառնարանում։ Այն սկսում է գոլորշիանալ միայն 252 °C-ի պայմաններում, այդ իսկ պատճառով պիտանի է տապակելու համար։ ԳՕՍՏ-ի համաձայն՝ 100 գրամը պետք է պարունակի 99 գրամից ոչ պակաս կաթնային յուղ, որը կպարունակի մինչև 35 % չհագեցած ճարպաթթու։ Մնացյալ բաղադրիչները՝ խոլեսթերին, ջուր (1 գրամից ոչ ավելի), ճարպալույծ վիտամիններ (A, կարոտին, D և E)
Պատրաստում
Տնային պայմաններում կարագն զգուշությամբ տաքացնում են և մոտ 30 րոպե պահում են հեղուկ վիճակում։ Կաթնային սպիտակուցները նստվածք են տալիս կաթսայի հատակին և փրփուրի տեսքով լողալով ջրի մակերեսին են բարձրանում, և ջուրը գոլորշիանում է։ Փրփուրը հանում են քափքաշով, հեղուկ հալած յուղը քամում են։
Արդյունաբերական արտադրության դեպքում կարագը հալեցնում են 40-ից մինչև 50 °C ջերմաստիճանի պայմաններում և ցենտրիֆուգի օգնությամբ առանձնացնում են ջրից, կաթնային սպիտակուցից և կաթնային շաքարից։ Հետո կաթնային ճարպը կարճաժամկետ տաքացնում են վակուումային կաթսայի մեջ՝ մոտավորապես մինչև 100 °C-ի պայմաններում, որպեսզի վերջնականապես գոլորշիացնեն ջրի մնացորդները, խառնում են ճնշված օդի հետ և լցնում բանկաների մեջ։
Ղրղզստանում տարածված է հալած յուղը կայմակից առանձնացնելու մեթոդը։ Տեխնոլոգիան այնպիսին է, ինչպիսին կարագի դեպքում. կայմակը բարձր ջերմաստիճանի դեպքում վերածվում է հալած յուղի։ Վերին, հեղուկ, թափանցիկ մասն զգուշորեն լցվում է այլ տարայի մեջ, իսկ հատակին մնում է չոբոգոն (ղրղզերեն՝ չեբեգե), մուգ շագանակագույն նստվածք՝ կայմակի հալեցումից մնացած։ Սովորաբար այս զանգվածի մեջ ավելացնում են շաքարավազ, և սառելուց հետո այն այնպիսի խտություն է ունենում, ինչպիսին՝ հալվան։ Այն ուտում են հացով կամ առանց հացի։ Ղրղզերեն հալած յուղը կոչվում է «սառի մայ», ինչը բառացիորեն թարգմանվում է «դեղին յուղ»։
Գհի
Հնդկական և պակիստանյան խոհանոցներում հալած յուղը ամենակարևոր սննդային ճարպն է։ Ավանդական մեթոդով պատրաստվողը կոչվում է«գհի», ունի ընկուզային թեթև բույր և համ և ավելի երկար է պահպանվում, քան արդյունաբերական եղանակով պատրաստվածը    ։ Գհիի ստացման տեխնոլոգիայի հիմնական տարբերությունն այն է, որ ի տարբերություն սովորական հալած յուղի, որը կոմպոնենտների առնձնացումից անմիջապես հետո համարվում է պատրաստի, գհին մի քանի ժամ եփվում է մարմանդ կրակի վրա, ինչը կաթսայի հատակին կուտակված սպիտակուցային նստվածքին թույլ է տալիս թեթև կարամելիզացվել՝ կաթնային շաքարների հետ մտնելով Մայարի ռեակցիայի մեջ, ինչը գհիին տալիս է սաթին հատուկ գույն և որոշակի համ։ Դա մոտեցնում է շագանակագույն յուղին՝ ֆրանսիական խոհանոցից, չնայած որ այն պատրաստվում է կարճ ժամանակահատվածում, ուժեղ կրակի վրա և առավելապես օգտագործվում է որպես մսի և բանջարեղենի տաք սոուս։
Հինդուիզմում մթերքը կարևոր դեր է խաղում յաջնայի՝ զոհաբերությունների ծիսակարգերի ժամանակ։ Բացի այդ, հնդկական յուղե լամպերը մեծ մասամբ լիցքավորվում են հալած յուղով։
Յուղերի հատկություններ և այրման կետ
Ստորև ներկայացված աղյուսակները հնարավորություն են տալիս տեսնել ավոկադոյի յուղի կազմությունը, հատկությունները և համեմատել այլ յուղերի հետ։
Գրականություն
Կատեգորիա:Ուտեստներ այբբենական կարգով Կատեգորիա:Խոհանոց Կատեգորիա:Համաշխարհային խոհանոց
Կալանչակի շրջան
Ստեղծվել է 1939 թվականին։ Վարչական կենտրոնը՝ Կալանչակ ։
Աշխարհագրություն
Շրջանի տարածքի մակերեսը կազմում է 916 կմ²։
Բնակչություն
2005 թվականի մարդահամարի արդյունքներով շրջանում բնակվում էր 24500 մարդ։ Բնակչության խտությունը կազմում էր 26,75 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Մասա Ֆիսկալիա
Մասա Ֆիսկալիա (Massa Fiscaglia), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում ։
Բնակչությունը՝ 3819 մարդ։ Բնակչության խտությունը՝ 67 մարդ/կմ²։ Զբաղեցնում է 57 կմ² տարածք։ Փոստային ինդեքս՝ 44025։ Հեռախոսային կոդը՝ 0533։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Վալեդորիա
Բնակչությունը կազմում է 3822 մարդ (2005 թվականի տվյալներով), բնակչության խտությունը կազմում է 156,31 մարդ/կմ²։ Զբաղեցնում է 24,45 կմ² մակերես տարածք։ Փոստային ինդեքսն է՝ 7039։ Հեռախոսային կոդը՝ (+39) 079։
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր Կատեգորիա:1960 թվականին հիմնադրված բնակավայրեր
Մարի-Կատրին դ՛Օլնուա
Մարի-Կատրին Լը Ժ յումել դը Բաղնըվիլ, դ՛Օլնուայի բարոնուհի (Marie-Catherine Le Jumel de Barneville, ), ֆրանսուհի գրող, ֆրանսիական դասական հեքիաթների հեղինակ։ Գրական ստեղծագործության աշխատանքը նման է Ժան դը լա Ֆոնտենի աշխատանքին՝ 17-րդ դարի ֆրանսիական ապարանքի և հասարակության թաքնված քննադատության պատճառով։